کەمال محەمەد، نوینەر خوەینشاندەرەیل، لە کۆنگرەیگ رووژنامەوانی ئاژانس شەفەق نیوز ئامادەی بوی وت:  "نزیکەی دوو هەزار پارچە زەوی کشتوکاڵی لەلایەن کۆمپانیایل زەفت کریانە، هەرلیوا خاوەنەەیلیان تەنیا هەزار و ٢٠٠ پارچە زەوی لەلایەن وەزارەت پێشمەرگە قەرەبوو کریان، و خاوەن ٨٠٠ پارچە زەوی هیچیگ وەپیان نەیریاگە".
وتیش: ئەو کۆمپانیایلە ک دەس نانەسە بان زەوییەیل  دووپات کردنە ک وە پاڵپشتی کەسایەتییە دەسچگەیل شار سلێمانی کار کەن، و چەن جاریگ داوای چارەسەرکردن ئی گیچەڵە لە قوباد تاڵەبانی جیگر سەرۆک حکومەت هەرێم کوردستان و پافل تاڵەبانی، سەرۆک یەکێتی نیشتمان کوردستان کردیمنە،    بەڵام وەرپرسەیل فەرمانگەیلیان ری وەپیمان نەیان تا وەردیان قسە بکەیمن”.
خوەینشاندەرەیل داوا لە پافل تاڵەبانی سەرۆک یەکێتی نیشتمان کوردستان و قوباد تاڵەبانی جیگر سەرۆک هەرێم کوردستان کردن دەس بیەنەوەر  ئەرا چارەسەرکردن ئەو باوەتە و بکەفنە شوین گلەوداین مافەیل ئەرا خەڵک.
